
1 §	Kokouksen avaus.
	

Esitys:	Puheenjohtaja avaa kokouksen.

Päätös:	Kirkkovaltuuston puheenjohtaja avasi kokouksen klo 18:00.



2 §	Laillisuuden ja päätösvaltaisuuden toteaminen ja esityslistan hyväksyminen. 

Esityslista asialuetteloineen on lähetetty sähköpostitse kirkkovaltuuston jäsenille 26.2 .2026.
Toimielin on päätösvaltainen, kun enemmän kuin puolet sen jäsenistä on saapuvilla (KL 10:5).

Hyväksytään esityslista kokouksen työjärjestykseksi. (KJ 3:29).

Esitys:	Esityslista, joka on ollut nähtävänä kirkkoherranviraston ilmoitustaululla     26.2. 2026 lähtien, hyväksytään työjärjestykseksi.
	Suoritetaan nimenhuuto, jonka jälkeen voidaan todeta kokous laillisesti koolle kutsutuksi ja päätösvaltaiseksi. 

Päätös: 	Hyväksyttiin työjärjestys. Suoritettiin nimenhuuto ja todettiin, että läsnä on 17  / 19 kirkkovaltuuston jäsentä. Todettiin kokous laillisesti koollekutsutuksi ja päätösvaltaiseksi.


3 §	Pöytäkirjan tarkastajien valinta ja pöytäkirjan nähtävillä pitäminen.

Pyhtään seurakunnan kirkkovaltuuston kokouksen tarkistettu pöytäkirja on yleisesti nähtävänä seurakunnan ilmoitustaululla asettamispäivän jälkeen kolmekymmentä (30) päivää, ajalla 6.3 .-6.4 .2026.

Pöytäkirjan tarkastus tapahtuu heti kokouksen jälkeen, jolloin pöytäkirja asetetaan nähtäville. 

Esitys:	Valitaan pöytäkirjantarkastajiksi Mervi Liimatainen ja Ilkka Nurmiranta, jotka tarvittaessa toimivat myös ääntenlaskijoina.

Päätös:	Esityksen mukainen.




4 §	Vuoden 2026 seurakuntavaalien vaalilautakunnan asettaminen. -> KV 5.3. 2026  
Valmistelija kirkkoherra Tuomi Larvi, email: tuomi.larvi@evl.fi  
Vuoden 2026 seurakuntavaaleissa valitaan luottamushenkilöt seuraavalle ne-livuotiskaudelle 2027-2030. Kirkkojärjestyksen mukaan seurakuntavaalit ovat vaalivuonna marraskuun kolmantena sunnuntaina eli 15.11.2026. Ennakkoäänestys järjestetään 3.-7.11.2026. Seurakuntavaalien toimittamisesta huolehtii vaalilautakunta. Vaalilautakunnan asettaa kirkkovaltuusto (KL 23:19). Vaalilautakunta tulee asettaa  31.5 .2026 mennessä (KVJ 2:4,1).   
Vaalilautakunta vastaa seurakuntavaaleissa seuraavista tehtäväkokonaisuuksista:  
Valmistavat tehtävät vaaleja varten   
Äänioikeutettujen luetteloon liittyvät tehtävät   
Valitsijayhdistysten perustamisasiakirjat ja ehdokaslistojen laadinta  
Ennakkoäänestyksen ja kotiäänestyksen toimittaminen   
Ennakkoäänestysasiakirjojen käsittely   
Varsinaisen vaalipäivän äänestyksen toimittaminen   
Ääntenlaskenta ja vaalin tuloksen vahvistaminen   
Vaalien jälkitoimenpiteet   
  
Vaalilautakuntaan kuuluu kirkkolain mukaan puheenjohtaja ja vähintään neljä muuta jäsentä sekä vähintään yhtä monta varajäsentä. Varajäsenet on asetettava siihen järjestykseen, jonka mukaan he tulevat jäsenten sijaan. (KL 23:19) Varajäsenet eivät ole henkilökohtaisia. Koska myös puheenjohtaja on vaalilautakunnan jäsen, tulee varajäseniä olla vähintään viisi.   
Vaalilautakunta on päätösvaltainen, kun enemmän kuin puolet jäsenistä on läsnä päätöstä tehtäessä. Läsnä oleviksi katsotaan myös toimielimen jäsenet, jotka osallistuvat kokoukseen sähköisesti. (KL 7:4). Vaalilautakuntaan on hyvä valita enemmän jäseniä kuin laissa edellytetään ja riittävästi varajäseniä, jotta vaalikelpoisuuden menetys tai muut yllättävät tilanteet eivät vaikuta lautakunnan päätösvaltaisuuteen.   
Vaalilautakuntaan ja voidaan valita kristillisestä vakaumuksesta tunnettu 18 vuotta täyttänyt seurakunnan konfirmoitu jäsen, joka ei ole vajaavaltainen (KL 23:2,1).  Lisäksi luottamustoimeen voidaan valita vain sellainen vaalikelpoinen henkilö, joka on antanut tehtävään suostumuksensa (KL 23:3,1). Vaalikelpoisuusvaatimukset koskevat myös kirkkoherraa. Jos kirkkoherra asuu muualla eikä ole virkaseurakuntansa jäsen, voidaan hänet kuitenkin esim. kutsua asiantuntijaksi vaalilautakuntaan. Tällöin hänellä on oikeus olla läsnä, mutta ei osallistua päätösten tekemiseen vaalilautakunnassa.   
Jäseniä valittaessa on syytä huomioida, että ehdokas tai hänen puolisonsa, lapsensa, sisaruksensa tai vanhempansa ei voi olla vaalilautakunnan jäsenenä eikä varajäsenenä. Puolisolla tarkoitetaan aviopuolisoa sekä ehdokkaan kanssa avioliitonomaisissa olosuhteissa tai rekisteröidyssä parisuhteessa elävää henkilöä. (KL 23:19,4). Kirkkoherraa koskevat samat esteellisyyssäännökset. Koska ehdokkaat eivät vaalilautakuntaa nimettäessä ole vielä tiedossa, on tästäkin syystä vaalilautakuntaan syytä nimetä riittävä määrä jäseniä ja varajäseniä.  
Vaalilautakunnan jäseniä nimettäessä, tulee huomioida, että toimielimessä olisi sekä miehiä että naisia kumpiakin vähintään 40 prosenttia. Myös vaalilautakunnan varajäsenissä tulee olla miehiä ja naisia kumpiakin vähintään 40 prosenttia (KL 23:8).   
Kirkkovaltuusto nimeää myös vaalilautakunnan puheenjohtajan. Vaalilautakunta valitsee ensimmäisessä kokouksessaan varapuheenjohtajan. (KVJ 2:4,1). Vaalilautakunta nimeää ensimmäisessä kokouksessaan itselleen sihteerin, jonka ei tarvitse olla vaalilautakunnan jäsen.   
Lapsivaikutusten arviointi: Seurakuntavaalien vaalilautakunnan valinnalla ei ole Kirkkojärjestyksen 23 luvun 3 §:ssä tarkoitettuja lapsivaikutuksia.  
Päätösehdotus:   
Kirkkoneuvosto esittää, että kirkkovaltuusto asettaa vaalilautakunnan ja valitsee vaalilautakunnan puheenjohtajan ja vähintään neljä muuta jäsentä sekä vähintään yhtä monta varajäsentä siinä järjestyksessä, jonka mukaan he tulevat jäsenten sijaan.  
Päätös: 	Vaalilautakuntaan valittiiin: pj: Mauri Savolainen, jäseniksi: Jane Salama, Ilkka Nurmiranta, Anne Skoas, Seija Piispa-Jespars. Varajäsenet: Tuomo Pesari, Irmeli Koivula, Marko Kujala, Armi Salmi ja Marjo Nurmiranta. Kirkkoherra toimii vaalilautakunnan sihteerinä.



5 §	Kirkkovaltuuston jäsenmäärä/Muutos hallintosääntöön 
Valmistelija Tuomi Larvi, tuomi.larvi@evl.fi
Kirkkojärjestyksen 3 luvun 26 §:ssä säädetään kirkkovaltuuston jäsenmäärästä. Tammikuussa 2026 voimaan tulevan säännöksen mukaan kirkkovaltuuston jäsenmäärästä päättää kirkkovaltuusto. Valtuuston jäseniä valitaan pariton lukumäärä seurakunnan vaalivuoden alussa läsnä olleiden jäsenten lukumäärän mukaan seuraavasti: 
	Seurakunnan jäsenmäärä 
	Jäseniä vähintään 

	2 000 tai vähemmän 
	9 

	2 001–4 000 
	13 

	4 001–7 000 
	17 

	7 001–10 000 
	21 

	10 001–20 000 
	25 

	20 001–50 000 
	29 

	50 001–80 000 
	39 

	yli 80 000 
	45 


Jollei kirkkovaltuusto tee päätöstä jäsenten lukumäärästä, jäseniä valitaan säädetty vähimmäismäärä. Kirkkovaltuuston päätös vähimmäismäärää suuremmasta lukumäärästä tai aiemman päätöksen muuttamisesta on ilmoitettava hiippakunnan tuomiokapitulille vaalivuoden kesäkuun loppuun mennessä. 
Varajäsenet määräytyvät vaalin tuloksen perusteella. 
Jäsenmäärän tulee olla pariton, jotta kirkkovaltuuston kokoontuessa täysilukuisena ei äänestettäessä syntyisi tasaäänitilanteita. 
Pyhtään seurakunnan jäsenmäärä oli vuoden 2025 loppuun mennessä 3300 jäsentä. Nykyisen jäsenmäärän mukaan kirkkovaltuuston jäsenmäärä on 13. 

Esitys: 	Kirkkoneuvosto ehdotuksen mukainen. Kirkkovaltuustossa tulee olemaan 15 jäsentä. Hallintosääntöön kirjataan muutos.

Päätös:        Esityksen mukainen


6 §	Määräalan (6,2 ha Pienpappila) myynti. Liite 1.
Esittelijä talousjohtaja Jari-Pekka Väisänen, jari-pekka.vaisanen@evl.fi	

		KNE 30.10.2025 / 79 §	Metsäpalstat, myytävän määräalan tarkentaminen. Liite 5.
Esittelijä: talousjohtaja Jari-Pekka Väisänen,
jari-pekka.vaisanen@evl.fi

KNE 28.8.2025 / 60 §	Puiden poistolupa. Liite 2. 
Valmistelija talousjohtaja Jari-Pekka Väisänen, jari-pekka.vaisanen@evl.fi. 
 
Redstone Aero Oy pyytää seurakunnalta puiden poistolupaa kiinteistön 624-416-1-5 Pienpappila yhteensä noin 2,7 hehtaarin alueilta esityslistan liiteviestin (liite 2) mukaisella tavalla. 
 
Esitys:
Kirkkoneuvosto hyväksyy puiden poiston Pienpappilan kiinteistön alueelta esitetyllä tavalla. 

Asian käsittely:
Per Anttas esitti: Metsälain ja metsäsertifikaatin mukaan hakkuualueelle tulee jättää riittävä puusto, eikä alueella nyt olevaa puustoa voida poistaa pyydetyllä tavalla. 2,7 hehtaarin alue, joka on esitetty hakattavaksi, voidaan laittaa julkiseen myyntiin. Ostaja maksaa alueen lunastukseen, lohkomiseen ja tontinmuodostukseen liittyvät maksut. Kirkkoherra kannatti esitystä.

Päätös:
Kirkkoneuvosto päätti yksimielisesti, että kyseessä olevat 2,7 hehtaarin alueet, laitetaan julkisesti myyntiin. 

	Talousjohtajan valmistellessa päätöksen mukaisien maa-alueiden myyntiä on tullut ilmi, että kyseiset maa-alueet eivät muodosta mielekästä myyntiin laitettavaa kokonaisuutta. Valmistelun perusteella voidaan alueelta löytää kaksi eri suuruista myyntiin laitettavaa kokonaisuutta, vaihtoehdot on esitelty liitteessä 5.
	
	Vaihtoehdon A mukaiset määräalat, kiinteistö 624-416-1-5 Pienpappila: noin 0,6 ha sekä noin 6,2 ha ja vaihtoehdon B mukaiset määräalat: noin 0,6 ha sekä noin 22,2 ha.  

Talousjohtajan esitys:
Kirkkoneuvosto päättää laittaa vaihtoehdon A mukaiset määräalat kiinteistöstä 624-416-1-5 Pienpappila, pinta-alaltaan 0,6 sekä 6,2 ha, julkisesti myyntiin. Talousjohtaja valtuutetaan valmistelemaan myytävien maa-alueiden kaupat yhteistyössä Metsänhoitoyhdistyksen asiantuntijoiden kanssa. Saadut tarjoukset käsitellään kirkkoneuvostossa ennen kirkkovaltuuston päätettäväksi lähettämistä.

Päätös:	Esityksen mukainen.

Talousjohtaja on kirkkoneuvoston päätöksen mukaisesti, yhteistyössä Kaakkois-Suomen Metsätilat Oy LKV:n kanssa, laittanut myyntiin noin 6,2 hehtaarin määräalan Pienpappilan tilasta (624-416-1-5). Ostajat ovat voineet antaa tarjouksia kohteesta 9.2.2026 klo 23:59 saakka. Ei-julkinen tarjousyhteenveto toimitetaan esityslistan liitteenä 1.

Koska tarjousyhteenvedon kaksi korkeinta tarjousta ovat euromäärältään samat, on talousjohtaja, myytävän kohteen välittäjää kuultuaan, lähestynyt molempia tarjoajia sähköpostitse ja tarjonnut heille mahdollisuuden tarkentaa tarjoustaan keskiviikkoon 25.2.2026 klo 16.00 mennessä. Jos kumpikaan korkeimman tarjouksen tekijöistä ei tarkista tarjoustaan, voittaja – ja kirkkovaltuustolle esitettävä tarjous – arvotaan kirkkoneuvoston kokouksessa torstaina 5.3.2026.

Kahdelle yhtä suuren tarjouksen tehneelle taholle annetun tarjouksen tarkentamisen lisäajan täytyttyä voidaan todeta tarjousyhteenvedosta löytyvän voittava tarjous. 
	
Talousjohtajan esitys:
	Kirkkoneuvosto tarkastaa saatujen tarjousten sisällön ja esittää korkeimman tarjouksen hyväksymistä.

Kirkkoneuvosto esittää kirkkovaltuustolle, että seurakunta hyväksyy Redstone Aero Oy:n tekemän 32 509 euron ostotarjouksen Pienpappilan kiinteistön (624-416-1-5) määräalasta (noin 6,2 ha).

Päätös: 

Esitys, kirkkoneuvosto:	
	Kirkkoneuvosto esittää kirkkovaltuustolle, että seurakunta hyväksyy Redstone Aero Oy:n tekemän 32 509 euron ostotarjouksen Pienpappilan kiinteistön (624-416-1-5) määräalasta (noin 6,2 ha).

Asian käsittely:
	Talousjohtajan suullisen esittelyn perusteella merkitään tiedoksi, että yhteistyökumppani kaupassa ei ollut metsänhoitoyhdistys, vaan Kaakkois-Suomen Metsätilat Oy LKV ja tarjouksen jättöaika päättyi 10.2.2026 klo 23.59, ei 9.2.2026 klo 23.59. Kyseiset esityslistalla ilmoitetut tiedot on oikaistu kokouksen pöytäkirjaan.  


Päätös: 	Hyväksyttiin yksimielisesti kirkkoneuvoston esitys.

Kauppahinta ei perustu pinta-alaan. Kauppakirjaan määriteltävä määräalan koko voi asettua pinta-alaltaan 6,0-7,0 hehtaarin kokoiseksi teknisistä syistä (tarkkojen rajapyykkien asettaminen) johtuen. Kauppahinta korvamerkitään käytettäväksi Korkeaharjun hautausmaan kappelin sisätilojen remontoinnin sekä Kirkonkylän uuden seurakuntatalon toteutukseen.
 



7 §	Aloitteet.
	Seurakunnan jäsenellä on oikeus tehdä aloite seurakunnan ja seurakuntayhtymän toimintaa ja hallintoa koskevassa asiassa. Aloitteen tekijälle on ilmoitettava, mihin toimenpiteisiin seurakunta on ryhtynyt aloitteen johdosta. (KL 3:3 §)
	
	Ei aloitteita.


8 §	Kokouksen päättäminen.

Esitys:	Puheenjohtaja antaa liitteenä olevan valitusosoituksen ja päättää kokouksen.

Päätös:	Puheenjohtaja päätti kokouksen klo 18.50

VALITUSOSOITUS
Pyhtään seurakunta
Kirkkovaltuusto 
5.3.2026 § 8
1 MUUTOKSENHAKUKIELLOT
Valmistelua ja täytäntöönpanoa koskevat muutoksenhakukiellot
Seuraavista päätöksistä ei kirkkolain (652/2023) 12 luvun 4 §:n mukaan saa tehdä kirkollisvalitusta eikä oikeudenkäynnistä hallintoasioissa annetun lain (808/2019) 2 luvun 6 §:n 2 momentin nojalla hallintovalitusta, koska päätös koskee vain valmistelua tai täytäntöönpanoa. Julkisista hankinnoista ja käyttöoikeussopimuksista annetun lain (1397/2016, hankintalaki) 146 §:n 2 momentin 1 kohdan mukaan hankintalain mukaista valitusta ei voi tehdä päätöksestä tai muusta ratkaisusta, joka koskee yksinomaan hankintamenettelyn valmistelua. 
Pöytäkirjan pykälät: 1,2,3,7,8
Erikseen säädetyt muutoksenhakukiellot
1. Oikeudenkäynnistä hallintoasioissa annetun lain 2 luvun 6 §:n 2 momentin mukaan valittamalla ei saa hakea muutosta hallinnon sisäiseen määräykseen, joka koskee tehtävän tai muun toimenpiteen suorittamista.
2. Hankintaa koskevista päätöksistä ei kirkkolain 12 luvun 8 §:n 2 momentin nojalla saa tehdä kirkkolain mukaista oikaisuvaatimusta eikä kirkollisvalitusta, jos asia kuuluu markkinaoikeuden toimivaltaan. Asia kuuluu markkinaoikeuden toimivaltaan, jos hankinnan arvo ylittää hankintalain 25 §:n mukaisen kynnysarvon. Kansalliset kynnysarvot ilman arvonlisäveroa laskettuna ovat: 
· 60 000 € (tavarat ja palvelut sekä suunnittelukilpailut);
· 150 000 € (rakennusurakat); 
· 400 000 € (hankintalain liitteen E 1–4 kohdassa tarkoitetut sosiaali- ja terveyspalvelut); 
· 300 000 € (hankintalain liitteen E 5–15 kohdassa tarkoitetut muut erityiset palvelut) ja 
· 500 000 € (käyttöoikeussopimukset). 
3. Muun lainsäädännön mukaan päätöksiin ei saa hakea muutosta valittamalla.
Pöytäkirjan pykälät ja valituskieltojen perusteet: 

1 HANKINTAOIKAISU
[bookmark: _Hlk31619768]Hankintayksikön päätökseen tai muuhun hankintamenettelyssä tehtyyn ratkaisuun tyytymätön asianosainen voi tehdä hankintayksikölle kirjallisen hankintaoikaisun (hankintalaki 132–135 §). Hankintaoikaisu toimitetaan hankintayksikölle. 
Hankintayksikkö: Pyhtään seurakunta
Käyntiosoite: Motellikuja 4, 49220 SILTAKYLÄ
Postiosoite: Motellikuja 4, 49220 SILTAKYLÄ
Sähköposti: pyhtaa.kirkkoherranvirasto@evl.fi

Hankintaoikaisu on tehtävä 14 päivän kuluessa siitä, kun asianosainen on saanut tiedon hankintayksikön päätöksestä tai muusta hankintamenettelyssä tehdystä ratkaisusta. Tiedoksiannon katsotaan tapahtuneen seitsemäntenä päivänä kirjeen lähettämisestä, jollei sen näytetä tapahtuneen myöhemmin. Käytettäessä sähköistä tiedoksiantoa viestin katsotaan saapuneen vastaanottajalle sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin. 
Hankintaoikaisun on oltava perillä oikaisuvaatimusajan viimeisenä päivänä ennen viraston aukioloajan päättymistä. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa hankintaoikaisun tehdä ensimmäisenä arkipäivänä sen jälkeen. Hankintaoikaisun voi omalla vastuullaan lähettää postitse, lähetin välityksellä tai sähköisesti.
Hankintaoikaisun sisältö
[bookmark: _Hlk31619945]Hankintaoikaisusta on käytävä ilmi:
· oikaisua vaativan nimi sekä tarvittavat yhteystiedot asian hoitamiseksi
· tiedot hankintaoikaisun kohteena olevasta päätöksestä
· millaista oikaisua päätökseen vaaditaan 
· millä perusteilla oikaisua päätökseen vaaditaan.
Hankintaoikaisuun on liitettävä asiakirjat, joihin vaatimuksen tekijä vetoaa, jolleivat ne jo ole hankintayksikön hallussa. 
2 VALITUSOSOITUS
Valitusviranomainen ja valitusaika
a) Kirkollis- ja hallintovalitukset
Seuraaviin päätöksiin voidaan hakea muutosta kirjallisella valituksella. 
Valitusviranomainen ja yhteystiedot:
Itä-Suomen hallinto-oikeus  
Käyntiosoite: Minna Canthin katu 64, Kuopio
Postiosoite: PL 1744, 70101 KUOPIO 
Sähköposti: ita-suomi.hao@oikeus.fi
Valituksen voi tehdä myös hallinto- ja erityistuomioistuinten asiointipalvelussa osoitteessa 
https://asiointi.oikeus.fi/hallintotuomioistuimet 
Kirkollisvalitus, pöytäkirjan pykälät: 
Hallintovalitus, pöytäkirjan pykälät: 4,5,6
Valitusaika on 30 päivää päätöksen tiedoksisaannista.
Muutoksenhakuajan laskeminen 
Valitus- ja oikaisuvaatimusaika lasketaan päätöksen tiedoksisaannista, tiedoksisaantipäivää lukuun ottamatta. Asianosaisen katsotaan saaneen päätöksestä tiedon, jollei muuta näytetä, seitsemäntenä päivänä kirjeen lähettämisestä, saantitodistuksen osoittamana ajankohtana tai erilliseen tiedoksisaantitodistukseen merkittynä aikana. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena päivänä viestin lähettämisestä, jollei muuta näytetä. Seurakunnan jäsenen katsotaan saaneen päätöksestä tiedon seitsemäntenä päivänä siitä, kun pöytäkirja on julkaistu yleisessä tietoverkossa.  Jos muutoksenhakuajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa valituksen tehdä ensimmäisenä arkipäivänä sen jälkeen.

b) Valitus markkinaoikeuteen
Valitus on tehtävä kirjallisesti 14 päivän kuluessa siitä, kun ehdokas tai tarjoaja on saanut tiedon hankintaa koskevasta päätöksestä valitusosoituksineen. 
Jos hankintayksikkö on tehnyt hankintapäätöksen jälkeen hankinta- tai käyttöoikeussopimuksen hankintalain 130 §:n 1 tai 3 kohdan nojalla noudattamatta odotusaikaa, valitus on tehtävä 30 päivän kuluessa siitä, kun tarjoaja on saanut tiedon päätöksestä valitusosoituksineen. 
Valitus markkinaoikeudelle on tehtävä viimeistään kuuden kuukauden kuluessa hankintapäätöksen tekemisestä siinä tapauksessa, että ehdokas tai tarjoaja on saanut tiedon hankintapäätöksestä valitusosoituksineen ja hankintapäätös tai valitusosoitus on ollut olennaisesti puutteellinen.
Ehdokkaan tai tarjoajan katsotaan saaneen päätöksestä oheisasiakirjoineen tiedon seitsemäntenä päivänä kirjeen lähettämisestä, jollei sen näytetä tapahtuneen myöhemmin. Käytettäessä sähköistä tiedoksiantoa viestin katsotaan saapuneen vastaanottajalle sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin.
Hankinta-asiaan muutosta hakevan on lisäksi kirjallisesti ilmoitettava hankintayksikölle asian saattamisesta markkinaoikeuden käsiteltäväksi. Ilmoitus on toimitettava hankintayksikön ilmoittamaan osoitteeseen viimeistään silloin, kun hankintaa koskeva valitus toimitetaan markkinaoikeuteen. Hankintayksikön yhteystiedot ovat edellä hankintaoikaisua koskevassa kohdassa. 
Markkinaoikeuden käsiteltäväksi valituksella voidaan saattaa hankintalaissa tarkoitettu hankintayksikön päätös tai hankintayksikön muu hankintamenettelyssä tehty ratkaisu, jolla on vaikutusta ehdokkaan tai tarjoajan asemaan. Markkinaoikeuden käsiteltäväksi valituksella ei voida saattaa hankintayksikön sellaista päätöstä tai muuta ratkaisua, joka koskee 1) yksinomaan hankintamenettelyn valmistelua, 2) sitä, että hankintasopimusta ei jaeta osiin hankintalain 75 §:n nojalla tai 3) sitä, että hankintalain 93 §:ssä tarkoitetun kokonaistaloudellisen edullisuuden perusteena käytetään yksinomaan halvinta hintaa tai kustannuksia. Asia voidaan saattaa markkinaoikeuden käsiteltäväksi, jos hankinnan arvo ylittää hankintalain 25 §:n mukaisen kynnysarvon.
Markkinaoikeuden yhteystiedot
 
Valitus on toimitettava markkinaoikeudelle osoitettuna osoitteeseen:
Postiosoite: Radanrakentajantie 5, 00520 HELSINKI
Käyntiosoite: Radanrakentajantie 5, 00520 Helsinki
Puhelinvaihde: 029 56 43300
Faksi: 029 56 43314
Sähköpostiosoite: markkinaoikeus@oikeus.fi 
[bookmark: _Hlk34900109]Valituksen voi tehdä myös hallinto- ja erityistuomioistuinten asiointipalvelussa osoitteessa 
https://asiointi.oikeus.fi/hallintotuomioistuimet
VALITUKSEN SISÄLTÖ JA LIITTEET SEKÄ VALITUKSEN TOIMITTAMINEN JA OIKEUDENKÄYNTIMAKSU
Valituksen sisältö
Valituksessa on ilmoitettava: 
· valittajan nimi ja yhteystiedot
· postiosoite ja mahdollinen muu osoite, johon oikeudenkäyntiin liittyvät asiakirjat voidaan lähettää
· sähköpostiosoite, jos valitusviranomaisen päätös voidaan antaa tiedoksi sähköisenä viestinä
· päätös, johon haetaan muutosta
· miltä kohdin päätökseen haetaan muutosta ja mitä muutoksia siihen vaaditaan tehtäväksi
· vaatimuksen perustelut
· mihin valitusoikeus perustuu, jos valituksen kohteena oleva päätös ei kohdistu valittajaan.
Jos valittajan puhevaltaa käyttää hänen laillinen edustajansa tai asiamiehensä, myös tämän yhteystiedot on ilmoitettava. Yhteystietojen muutoksesta on valituksen vireillä ollessa ilmoitettava viipymättä valitusviranomaiselle.
Valituksen liitteet
Valitukseen on liitettävä:
· valituksen kohteena oleva päätös valitusosoituksineen
· selvitys siitä, milloin valittaja on saanut päätöksen tiedoksi, tai muu selvitys valitusajan alkamisen ajankohdasta
· asiakirjat, joihin valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle.
Asiamiehen on esitettävä valtakirja. Jollei valitusviranomainen toisin määrää, valtakirjaa ei kuitenkaan tarvitse esittää oikeudenkäynnistä hallintoasioissa annetun lain 32 §:ssä tarkoitetuissa tilanteissa.
Valitusasiakirjojen toimittaminen
Valitusasiakirjat on toimitettava valitusajassa päätöksessä mainitulle valitusviranomaiselle. Omalla vastuulla valitusasiakirjat voi lähettää postitse, lähetin välityksellä tai sähköisesti. Postiin valitusasiakirjat on jätettävä niin ajoissa, että ne ehtivät perille valitusajan viimeisenä päivänä ennen viraston aukioloajan päättymistä. Jos vireillepanon viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa asiakirjat toimittaa markkinaoikeudelle ensimmäisenä arkipäivänä sen jälkeen. Sähköinen viesti katsotaan saapuneeksi viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.
Oikeudenkäyntimaksu
[bookmark: _Hlk31620525]Tuomioistuinmaksulain (1455/2015) 2 §:n nojalla muutoksenhakijalta peritään oikeudenkäyntimaksu, jollei lain 4, 5, 7, 8 tai 9 §:stä muuta johdu. Tuomioistuinmaksulain 2 §:ssä säädettyjen maksujen tarkistamisesta annetun oikeusministeriön asetuksen (1122/2021) 1 §:n mukaan oikeudenkäyntimaksu hallinto-oikeudessa on 270 € ja markkinaoikeudessa 2 120 €. Käsittelymaksu markkinaoikeudessa on kuitenkin 4 240 €, jos hankinnan arvo on vähintään 1 miljoona euroa ja 6 350 €, jos hankinnan arvo on vähintään 10 miljoonaa euroa. Ajantasainen tieto oikeudenkäyntimaksuista löytyy täältä: Maksut - Tuomioistuinlaitos (oikeus.fi)
Yksityiskohtainen valitusosoitus liitetään pöytäkirjanotteeseen.


Kokouskutsu asialuetteloineen on lähetetty sähköpostitse 26.2.2026. 


Tuomi Larvi kirkkoherra.

